Rettens dom af 8. december 2021 – Dyson m.fl. mod Kommissionen
(Sag T-127/19) 1
(Ansvar uden for kontraktforholdt – energi – direktiv 2010/30/EU – angivelse af energirelaterede produkters energi- og ressourceforbrug ved hjælp af mærkning og standardiserede produktoplysninger – delegeret forordning (EU) nr. 665/2013 – energimærkning af støvsugere – energieffektivitet – målemetode – Rettens annullation – tilstrækkelig kvalificeret tilsidesættelse af en retsregel, der har til formål at tillægge borgerne rettigheder)
Processprog: engelsk
Parter
Sagsøgere: Dyson Ltd (Malmesbury, Det Forenede Kongerige) og de 14 øvrige sagsøgere, hvis navne fremgår af bilaget til dommen (ved solicitors E. Batchelor, T. Selwyn Sharpe og M. Healy)
Sagsøgt: Europa-Kommissionen (ved J.-F. Brakeland, Y. Marinova og K. Talabér-Ritz, som befuldmægtigede)
Sagens genstand
Søgsmål anlagt i henhold til artikel 268 TEUF med påstand om erstatning for den skade, som sagsøgeren hævder at have lidt som følge af ulovligheden af Kommissionens delegerede forordning (EU) nr. 665/2013 af 3. maj 2013 om udbygning af Europa-Parlamentets og Rådets direktiv 2010/30/EU for så vidt angår energimærkning af støvsugere (EUT 2013, L 192, s. 1).
Konklusion
1)    Europa-Kommissionen frifindes.
2)    Dyson Ltd og de øvrige sagsøgere, hvis navne fremgår af bilaget, bærer deres egne omkostninger og betaler de af Kommissionen afholdte omkostninger.
____________
1     EUT C 139 af 15.4.2019.